ესვატინის კონსტიტუცია

ესვატინის კონსტიტუცია — ქვეყნის უზენაესი კანონი. მომქედი კონსტიტუცია 2005 წელს შევიდა ძალაში. 1973 წლის 12 აპრილს მეფე სობჰუზა II-ის მიერ გამოცხადებული საგანგებო მდგომარეობის დროს შეჩერდა 1968 წლის 6 სექტემბრის კონსტიტუციის მოქმედება. განკარგულებამ მონარქს აბსოლუტური ძალაუფლება მიანიჭა და სამეფო ხელისუფლების წინააღმდეგ პოლიტიკური ოპოზიცია აკრძალა. 

ახალი კონსტიტუცია 1978 წლის 13 ოქტომბერს შეიმუშვეს, მაგრამ ფორმალურად ხალხისთვის არ წარუდგენიათ.

2001 წელს მეფე მსვატი III-მ ახალი კონსტიტუციის პროექტის მოსამზადებლად კომიტეტი დანიშნა. პროექტი კომენტარებისთვის 2003 წლის მაისში გამოუშვეს, რომელიც ძალიან გააკრიტიკეს ესვატინის სამოქალაქო საზოგადოების ორგანიზაციებმა, ისევე როგორც Amnesty International-მა, ადვოკატთა საერთაშორისო ასოციაციამ და სხვებმა. 

კონსტიტუციის ახალი პროექტი შემუშვდა, რომელიც პარლამენტს 2004 წლის 4 ნოემბერს წარედგინა. ზოგიერთი ვერსიით, აღნიშნული პროექტიც არსობრივად იგივე იყო, როგორიც 2003 წლის ვარიანტი.

ესვატინის ორმა უმსხვილესმა პოლიტიკურმა ორგანიზაციამ (ხალთა გაერთიანებული დემოკრატიული მოძრაობა და ნგვანეს ეროვნული განმათავისუფლებელი კონგრესი) და პროფესიულმა კავშირებმა კონსტიტუციის 2004 წლის პროექტი ესვატინის უზენაეს სასამართლოში გაასაჩივრეს. 2005 წლის მარტში სასამართლომ ოპოზიციური პოლიტიკურ პარტიების აკრძალვას კვლავ დაუჭირა მხარი 1973 წლის საგანგებო მდგომარეობის განკარგულების საფუძველზე.

საკონსტიტუციო პროექტისა და შრომისა და პოლიტიკური უფლებების ნაკლებობის გამო პროფესიულმა კავშირებმა ქვეყნის მასშტაბით გაფიცვები მოაწყვეს. ძირითადი გაფიცვა 2005 წლის 25-26 იანვარს მოეწყო, მაგრამ შედეგი არ გამოუღია.

იხილეთ აგრეთვე
კონსტიტუციონალიზმი

სქოლიო

კატეგორია:ესვატინის მთავრობა
კატეგორია:ესვატინის სამართალი
კატეგორია:კონსტიტუციები ქვეყნების მიხედვით
კატეგორია:2005 წლის დოკუმენტები